Diari Oficial de la Generalitat Valenciana


Sumari del DOGV 4531, del 26-06-2003 (2003/7598)

RESOLUCIÓ de 3 de juny de 2003, del conseller d'Obres Públiques, Urbanisme i Transports, per la qual s'aprova definitivament la modificació puntual núm. 3 del Pla General de La Granja de Rocamora (Alacant).
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4531

Data del DOGV
:   26-06-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/7598


Data del document
:   03-06-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 3 de juny de 2003, del conseller d'Obres Públiques, Urbanisme i Transports, per la qual s'aprova definitivament la modificació puntual núm. 3 del Pla General de La Granja de Rocamora (Alacant). [2003/X7598]
  
Vist l'expedient relatiu a la modificació puntual número 3 del Pla General del municipi de La Granja de Rocamora (Alacant) i basant-se en els següents:
  
Antecedents de fet
  
Primer. El projecte de modificació número 3 del Pla General es va sotmetre a informació pública durant un mes mitjançant acord del ple de l'Ajuntament del dia 28 de novembre de 2002, i es va publicar l'anunci en el Diari Oficial de la Generalitat Valenciana, de 19 de desembre de 2002, i en un dels diaris de major difusió provincial de 22 de desembre del mateix any. Durant el pertinent període d'exposició pública, no es van presentar al·legacions. Va ser aprovat provisionalment pel mateix òrgan amb data 6 de febrer de 2003.
  
Segon. La documentació està integrada per memòria informativa i justificativa i plànols d'informació i d'ordenació.
  
Tercer. Consta en l'expedient que l'Ajuntament de La Granja de Rocamora ha sol·licitat informes a les conselleries competents en Sanitat i Benestar Social i a l'Ajuntament veí de Cox; no obstant això, i a pesar d'haver transcorregut en excés els terminis per a la seua emissió, estos no han sigut emesos, segons certificat del secretari de l'Ajuntament a l'efecte.
  
Quart. Amb data 14 d'abril de 2003, la Comissió Territorial d'Urbanisme d'Alacant va emetre informe favorable sobre la modificació puntual número 3 del Pla General de La Granja de Rocamora.
  
Cinqué. Amb data 30 de maig de 2003, el conseller d'Obres Públiques, Urbanisme i Transports va emetre dictamen, en què informava favorablement sobre la modificació de les zones verdes afectades per la modificació puntual número 3 del Pla General de La Granja de Rocamora.
  
Fonaments de dret
  
Primer. El procediment seguit per l'Ajuntament està d'acord amb el que preveu l'article 38 per remissió de l'article 55 de la Llei Reguladora de l'Activitat Urbanística (en avant LRAU).
  
Segon. La documentació està completa als efectes del compliment de l'article 27 de la LRAU.
  
Tercer. El present expedient té per objecte l'ampliació de sòl per a destinar-lo a servici urbà de cementeri amb la creació d'una parcel·la d'ús Infraestructures-servicis urbans (ANEU) de 1.547,72 m² modificant per a això l'ús de 421,72 m² de sòl qualificat de xàrcia viària i 1.126 m² de jardí públic de la xàrcia primària. I perquè això no altere els estàndards urbanístics de planejament es modifica l'ús de 1.126 m² de la parcel·la destinada a equipament social en la Unitat d'Execució núm. 8 que passa a ser considerada com a jardí públic.
  
Quart. Les determinacions contingudes en l'expedient es consideren correctes, des del punt de vista de les exigències de política urbanística i territorial de la Generalitat, tal com arreplega l'article 40 de la LRAU.
  
Cinqué. La modificació que s'examina suposa diferent qualificació de zones verdes, de conformitat amb el que disposa l'article 55.4 de la LRAU, consta en l'expedient informe preceptiu del conseller d'Obres Públiques, Urbanisme i Transports en exercici de les funcions pròpies del Consell Superior d'Urbanisme segons el que establix la disposició transitòria 9a de la LRAU, i no és preceptiu l'informe del Consell Jurídic Consultiu de la Comunitat Valenciana atés l'objecte específic de la modificació.
  
Sisé. De conformitat amb el que establixen els articles 8.a i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, en el present cas, el director general d'Urbanisme i Ordenació Territorial pot sotmetre l'expedient a aprovació definitiva del conseller d'Obres Públiques, Urbanisme i Transports, o bé sotmetre la proposta a dictamen previ de la Comissió Territorial d'Urbanisme que en el cas de municipis de menys de 50.000 habitants tindrà directament efectes de resolució executòria. En el cas que ens ocupa, per existir distinta qualificació de zones verdes, l'aprovació definitiva correspon al conseller, amb el dictamen previ de la Comissió Territorial d'Urbanisme.
  
Vistos els preceptes legals citats, i la resta de disposicions de general i pertinent aplicació, i de conformitat amb l'acord de la Comissió Territorial d'Urbanisme d'Alacant, resolc:
  
Aprovar definitivament la modificació puntual número 3 del Pla General de La Granja de Rocamora (Alacant).
  
Contra la present resolució, que posa fi a la via administrativa, es podrà interposar recurs contenciós administratiu, davant la sala contenciosa del Tribunal Superior de Justícia de la Comunitat Valenciana, en el termini de dos mesos, comptadors des del dia següent de la notificació o publicació d'esta, de conformitat amb el que preveuen els articles 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjuí que es puga interposar qualsevol altre recurs que es considere oportú.